Prinţul şi prinţesa de Wales au fost "extrem de emoţionaţi" de mesajele de susţinere pe care le-au primit în urma diagnosticului de cancer al lui Kate, potrivit unui purtător de cuvânt al Palatului Kensington.
"Atât prinţul, cât şi prinţesa au fost extrem de emoţionaţi de mesajele de simpatie (trimise de) oameni din Marea Britanie, din Commonwealth şi din întreaga lume", după videoclipul în care Kate a anunţat că are cancer, a transmis purtătorul de cuvânt sâmbătă seara.
"Ei sunt extrem de emoţionaţi de căldura şi sprijinul publicului", a adăugat el.
Kate şi William "sunt recunoscători pentru înţelegerea publicului faţă de cererea lor de intimitate în acest moment", a mai precizat purtătorul de cuvânt.